Jóhannes Karl skipti Bjarka af velli í fyrri hálfleik : „ Verð að biðja hann afsökunar “ Guðlaugur Valgeirsson skrifar 11. ágúst 2019 18:27 Jóhannes Karl er þjálfari Skagamanna.vísir / bára Jóhannes Karl Guðjónsson þjálfari ÍA var svekktur eftir tap sinna manna gegn Breiðablik í dag . Hann sagði tapið alfarið skrifast á sig . „ Við ætluðum að vera grimmir inn á miðjunni og stoppa þá í öllu uppspili sem gekk ekki . Blikarnir gengu á lagið og það var á mína ábyrgð og var rangt hjá mér . „ Nei , í raun og veru átti Bjarki það ekki skilið og það er ekkert annað hægt að gera gagnvart ungum leikmanni eins og honum að biðjast afsökunar á því að hafa verið fórnarlamb þess að við þurftum að breyta til . ” „ Ég mat það þannig að við þurftum að breyta , ég hafði áhyggjur af því að Blikarnir myndu ganga enn frekar á lagið . Taktísk skipting og vont fyrir Bjarka að lenda í því en ég gerði þetta svona til þess að stoppa blæðinguna . ” Hann sagði síðan að lokum að ÍA þarf að halda áfram að gera það sem þeir gerðu best snemma móts . Halda áfram að vera erfiðir viðureignar og gefa ekkert eftir . „ Gera þau betur og koma okkur aftur í gang , ” sagði Jóhannes Karl að lokum .